**Hardbass-a** (errusieraz: хардбасс, *khardbass*) dantzako musika elektronikoaren azpigenero bat da. Laurogeita hamarreko hamarkadaren amaieran eta 2000ko hamarkadaren hasieran sortu zen Errusian, Polonian, Ukrainan, sobietarren ondorengo herrialdeetan eta Ekialdeko Europako beste herrialde batzuetan. House, Hard House eta Hardstyle bezalako azpigeneroen eraginak ditu. Tempo azkarra (150 eta 160 ppm artean), kick indartsuak, Donk baxuaren erabilera bereizgarria eta, noizean behin, ingelesez, errusieraz edo beste hizkuntza eslaviar batean rapeatzea ditu ezaugarri.

Hardbass-aren zaleak Adidasez janzten dira eta edari alkoholdunak hartzen dituzte. Beraien buruari *Slavs* (euskaraz eslaviarrak) deitzen diote.

Internetaren eragina
--------------------

Interneten musika estilo hau hedatzen lagundu zuen kantuetako bat YouTubeko apartje erabiltzaileak 2015ean igo zuen "*Cheeki Breeki Hardbass Anthem*" izan zen. Kantuaren jatorria S.T.A.L.K.E.R.: Shadow of Chernobyl bideo-jokoko *A nu, cheeki breeki i v damke* (errusieraz А ну, чики-брики и в дамки!) esaldia da. Honek musika estilo hau memeen munduan sartzea ekarri zuen.

Ezagun egin zen beste bideo bat Davayren Tri poloski abestiarena da. Euskarara "hiru lerro" modura itzuliko litzateke eta adidasen logoan ikusi daitezkeen hiru lerroengatik deitzen da horrela. Berehala nazioarteko meme bilakatu zen, eta musika estilo hau ospetsu egin zuen.

Hardbass-a Euskal Herrian
-------------------------

Musika estilo hau Euskal Herrian ere hedatu da. Hedapen honetan garrantzi handia izan dute musika estilo hau jartzen zuten diskotekak. Honen adibide dira Oiartzuneko Itzela Multiplex (dcibelia), Ondarroako Venecia, Iruneko Tunk eta Lemoako NON diskotekak. Euskal Herrian Hardbass-a egiten duten hainbat musikari daude. Esanguratsuenak Paul HB & Greenbass, DJ Pascu, David BFL eta Egualize Project dira.

Musika ekoizleak estilo honetan parte hartzen hasi dira eta DJ batzuekin batera diskografiak sortzen hasi dira, adibidez *MasfierKlubb* (Paul HB), *BumpingForLife Records* (David BFL) eta *O-mode Records* (Pascu,Gari Seleckt).

Azken urteetan oso ohiko bilakatu da talde militante ezberdinek, bereziki gazte eta ikasle antolakundeek, Hardbass-ak antolatzea. Ekintza hauetan gazteak mozorrotu egiten dira eta beren aldarriak zabaltzen dituzte hardbass estiloko musikarekin dantza egiten duten bitartean.

Musikari esanguratsuak
----------------------

| Izena | Lurraldea |
| --- | --- |
| Paul HB & Greenbass | Euskal Herria Euskal Herria |
| DJ Pascu | Euskal Herria Euskal Herria |
| David BFL | Euskal Herria Euskal Herria |
| Egualize Project | Euskal Herria Euskal Herria |
| DJ Snat | Errusia Errusia |
| XS Project | Errusia Errusia |
| Bar@bass | Errusia Errusia |
| Hard Bass School | Errusia Errusia |
| Sonic Mine | Errusia Errusia |
| Just Motion | Errusia Errusia |
| DJ DBC | Errusia Errusia |
| Yurbanoid | Errusia Errusia |
| Mystery system | Errusia Errusia |
| Russian Village Boys | Errusia Errusia |
| Badwor7h | Ukraina Ukraina |
| DJ Blyatman | Eslovakia Eslovakia |
| Gopnik McBlyat | Polonia Polonia |
| Life of Boris | Estonia Estonia |

Erreferentziak
--------------

1. ↑   **(Gaztelaniaz)** Cantilo 101.9, Radio.  (2020-07-03). «¿Conocés el hard bass?» *Radio Cantilo 101.9* (Noiz kontsultatua: 2020-10-12).
2. ↑
3. ↑   «Cheeki Breeki» *Know Your Meme* (Noiz kontsultatua: 2020-10-12).
4. ↑   «Tri Poloski / ТРИ ПОЛОСКИ» *Know Your Meme* (Noiz kontsultatua: 2020-10-12).
5. ↑   «M8 Emakume Langileon Nazioarteko Eguna. Batu grebara! Batu iraultzara!» *Argia* (Noiz kontsultatua: 2020-10-12).
6. ↑    «https://twitter.com/iabertzaleak/status/843573308515860480» *Twitter* (Noiz kontsultatua: 2020-10-12).
7. ↑    «https://twitter.com/ernaigazte/status/1221704756911054848» *Twitter* (Noiz kontsultatua: 2020-10-12).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q28458027
* Commonscat Multimedia: Hardbass

---

 |

* Wd Datuak: Q28458027
* Commonscat Multimedia: Hardbass